Den overdådige middag fra filmklassikeren Babettes Gæstebud rykker tirsdag aften ud af filmlærredet i Biffen i Nordkraft i Aalborg. Det er Cinemateket fra København, der har rykket deres koncept til Aalborg. Her folder de biografoplevelsen ud, så det bliver til mere end blot en filmvisning. - Vi vil gerne give publikum helheldsoplevelser, der vækker alle sanser. Der skal både være noget til hjernen, hjertet, og sommetider også maven, om kan sætte filmen i perspektiv eller udvide oplevelsen , fortæller Morten Tang, der er programredaktør for Cinematekets filialer. Efter tirsdagens visning af Babettes Gæstebud vil et begrænset antal gæster derfor kunne smage sig igennem den middag som Babette serverer for sine gæster i filmen. Det er personale fra Mortens Kro, der står for maden efter visningen af filmen, hvor der blandt andet vil blive serveret Blinis Demidoff med kaviar og vagtler i sarkofag. Udover Babettes Gæstebud vil man i løbet af januar og februar kunne se film som Blade Runner fra 1993 og Lolita fra 1962 i Biffen. - Cinemateket passer rigtigt godt til Biffen – det har vi allerede set med konceptet ”Cinemateket præsenterer” igennem de seneste par år. Så både vi og vores publikum byder dette supplement til programmet velkommen – og glæder os til at komme i gang, fortæller Karin Fast, der er biografdirektør i Biffen. Herunder kan du set et par af de opskrifter, der bliver lavet i Babettes Gæstebud.

Referat:
Et koncept fra København, der folder biografoplevelsen ud, har tirsdag premiere i Aalborg.